Document ID: 32002R1686

Komisijas Regula (EK) Nr. 1686/2002
(2002. gada 25. septembris),
ar ko nosaka agrokomponentus un papildu nodokļus, kuri jāpiemēro no 2002. gada 1. janvāra par dažu tādu preču importu Kopienā no Islandes un no Norvēģijas, uz kurām attiecas Padomes Regula (EK) Nr. 3448/93
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 6. decembra Regula (EK) Nr. 3448/93, ar ko nosaka tirdzniecības režīmu, kas piemērojams dažām precēm, kuras iegūst lauksaimniecības produktu pārstrādē [1], kurā jaunākie grozījumi izdarīti ar Regulu (EK) Nr. 2580/2000 [2], un jo īpaši tās 7. panta 4. punktu,
tā kā:
(1) EEZ līguma 3. protokolā (še turpmāk "3. protokols") ir noteikts dažu lauksaimniecības pārstrādes produktu kategoriju tirdzniecības režīms starp Kopienu, no vienas puses, un EBTA valstīm, no otras puses.
(2) Minēto 3. protokolu grozīja ar EEZ Apvienotās komitejas 2001. gada 23. novembra Lēmumu Nr. 140/2001, ar ko groza 2. un 3. protokolu EEZ līgumā par pārstrādātiem un citādiem lauksaimniecības produktiem [3], attiecībā uz agrokomponentiem un papildu nodokļiem; minētos grozījumus piemēro no 2002. gada 1. janvāra.
(3) Tāpēc saskaņā ar 3. protokolu attiecībā uz Islandi un Norvēģiju jānosaka jauni agrokomponenti un papildu nodokļi.
(4) Minētie agrokomponenti un papildu nodokļi jāaprēķina saskaņā ar Komisijas 1996. gada 25. jūlija Regulu (EK) 1460/96, ar ko nosaka sīki izstrādātus noteikumus atvieglota tirdzniecības režīma ieviešanai, kas jāpiemēro dažām precēm, kuras iegūst lauksaimniecības produktu pārstrādē, kā paredzēts Padomes Regulas (EK) 3448/93 7. pantā [4], un kurā jaunākie grozījumi izdarīti ar Regulu (EK) Nr. 2495/97 [5]; nodokļi, kas rodas no šajā regulā paredzētajiem pasākumiem, nepārsniedz tos, kas piemērojami saskaņā ar kopējo muitas tarifu.
(5) Komisijas 2000. gada 10. jūlija Regula (EK) Nr. 1475/2000, ar ko nosaka agrokomponentu un papildu nodokļu apjomus, kas no 2000. gada 1. jūlija jāpiemēro to preču importam Kopienā no Islandes, uz kurām attiecas Padomes Regula (EK) Nr. 3448/93 [6], un Komisijas 2000. gada 10. jūlija Regula (EK) Nr. 1476/2000, ar ko nosaka agrokomponentu un papildu nodokļu apjomus, kas no 2000. gada 1. jūlija jāpiemēro to preču importam Kopienā no Norvēģijas, uz kurām attiecas Padomes Regula (EK) Nr. 3448/93 [7], attiecīgi jāatceļ.
(6) Šajā regulā noteiktie pasākumi saskan ar atzinumu, ko sniegusi Pārvaldības komiteja, kas nodarbojas ar horizontālajiem jautājumiem, kuri saistīti ar I pielikumā neuzskaitītu lauksaimniecības pārstrādes produktu tirdzniecību,
IR PIEŅĒMUSI ŠO REGULU
1. pants
Agrokomponenti un papildu nodokļi, kas jāpiemēro to preču importam no Islandes un Norvēģijas, uz kurām attiecas EEZ līguma 3. protokola 1. tabula un Regulas (EK) Nr. 3448/93 B pielikuma 1. tabula, ir izklāstīti I un II pielikumā.
2. pants
Regula (EK) Nr. 1475/2000 un Regula (EK) Nr. 1476/2000 ir atcelta.
3. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
To piemēro no 2002. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 25. septembrī

Labels: 3
15
17
18